Diari Oficial de la Generalitat Valenciana


Sumari del DOGV 5248, del 28-04-2006 (2006/3848)

RESOLUCIÓ de 30 de març de 2006, del director general de Farmàcia i Productes Sanitaris, per la qual inicia el procediment d'adjudicació d'autoritzacions d'obertura de noves oficines de farmàcia.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5248

Data del DOGV
:   28-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3848


Data del document
:   30-03-2006

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * procediment administratiu
    * farmacologia

RESOLUCIÓ de 30 de març de 2006, del director general de Farmàcia i Productes Sanitaris, per la qual inicia el procediment d'adjudicació d'autoritzacions d'obertura de noves oficines de farmàcia. [2006/X3848]  
L'article 18 de la Llei 6/1998, de 22 de juny, d'Ordenació Farmacèutica de la Comunitat Valenciana, estableix que les autoritzacions d'obertura de noves oficines de farmàcia s'adjudiquen segons els principis de publicitat i transparència, d'acord amb els criteris de selecció que s'establisquen per mitjà d'un reglament.  
Per mitjà del Decret 198/2003, de 3 d'octubre, el Consell de la Generalitat Valenciana estableix els criteris de selecció que s'apliquen en els procediments d'autorització de noves oficines de farmàcia.  
D'acord amb el que estableix l'article 6 del Decret 149/2001, de 5 d'octubre, del Govern Valencià, pel qual estableix el procediment d'autorització de noves oficines de farmàcia, resolc:  
1. Iniciar d'ofici el procediment d'adjudicació de les autoritzacions d'obertura de noves oficines de farmàcia contingudes en l'annex de la Resolució del secretari autonòmic per a l'Agència Valenciana de Salut de data 19 de setembre de 2005, per mitjà de la qual es determina el nombre de noves oficines de farmàcia necessàries per a oferir una atenció farmacèutica adequada a la població a la Comunitat Valenciana.  
2. Segons l'article 11 del Decret 149/2001, de 5 d'octubre, del Govern Valencià, les autoritzacions que van quedar desertes en l'adjudicació convocada per la Resolució de 16 de febrer de 2005, s'afegeixen a esta convocatòria.  
Igualment, segons l'article 11 del Decret 149/2001, de 5 d'octubre, del Govern Valencià, les autoritzacions caducades per mitjà de les resolucions següents:  
Resolució de 20 d'octubre de 2005, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia al municipi de Puebla de San Miguel (València).  
Resolució de 20 d'octubre de 2005, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia al municipi de Torrevieja (Alacant).  
Resolució de 20 d'octubre de 2005, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia al municipi de Benimassot (Alacant).  
Resolució de 20 d'octubre de 2005, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia al municipi de Sacañet (Castelló).  
Resolució de 20 d'octubre de 2005, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia al municipi d'Higueras (Castelló).  
Resolució de 20 d'octubre de 2005, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia al municipi de la Pobla de Benifassà (Castelló).  
Resolució de 14 de desembre de 2005, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia al municipi de Sarratella (Castelló).  
3. Acumular a este procediment d'adjudicació d'autoritzacions d'obertura de noves oficines de farmàcia les autoritzacions concedides per les resolucions següents:  
Resolució del secretari autonòmic per a l'Agència Valenciana de la Salut de data 15 de març de 2006, per mitjà de la qual concedeix l'autorització de dues noves oficines de farmàcia al municipi de Teulada, segons el mòdul turístic.  
Resolució del secretari autonòmic per a l'Agència Valenciana de la Salut de data 15 de març de 2006, per mitjà de la qual concedeix l'autorització de quatre noves oficines de farmàcia al municipi del Campello, segons el mòdul turístic.  
Resolució del secretari autonòmic per a l'Agència Valenciana de la Salut de data 15 de març de 2006, per mitjà de la qual concedeix l'autorització de tres noves oficines de farmàcia al municipi de Pilar de la Horadada, segons el mòdul turístic  
Resolució de data 16 de febrer de 2006, del secretari autonòmic per a l'Agència Valenciana de Salut, per la qual autoritza l'obertura d'una nova oficina de farmàcia al municipi de Benicarló, segons el mòdul general, establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana.  
4. Convocar el concurs per a l'atorgament de les autoritzacions, que es regirà per les bases de la convocatòria següents.  
Primera  
Poden participar en el procés els nacionals de qualsevol Estat membre de la Unió Europea que en la data de la presentació de sol·licituds tinguen la condició de llicenciats en Farmàcia o estiguen en possessió de certificat, diploma o un altre títol reconegut a Espanya per a l'accés a les activitats de la professió farmacèutica amb el mateix efecte que el títol de llicenciat en Farmàcia.  
No poden participar en el procés les persones que tinguen el requisit del paràgraf anterior i tinguen més de setanta anys en la data de publicació d'esta resolució.  
Segona  
Les sol·licituds s'han de fer exclusivament en les instàncies normalitzades, que consten de dos fulls i còpies:  
Full 1: Sol·licitud de participació en el procediment d'autorització de noves oficines de farmàcia.  
Full 2: Autobaremació.  
El farmacèutic peticionari ha de signar ambdós fulls.  
Cada farmacèutic només pot presentar una sol·licitud. És causa d'exclusió del procés la duplicitat de sol·licituds per part d'un mateix farmacèutic.  
Les sol·licituds poden obtindre's gratuïtament en la seu de la Conselleria de Sanitat i en les direccions territorials de Sanitat de les províncies d'Alacant, Castelló i València, i també en qualsevol de les oficines PROP o .Telèfons 012'de la Generalitat Valenciana.  
La taxa d'admissió per a la participació en el procediment d'adjudicació és de 91'80 euros, que s'han d'ingressar en qualsevol de les entitats bancàries col·laboradores que figuren en el full de liquidació de taxes. El pagament de la taxa s'acredita per mitjà del justificant que l'entitat bancària en què s'ha fet l'ingrés fa constar en l'exemplar corresponent de l'imprés de liquidació de taxes que s'ha d'adjuntar als fulls de sol·licitud i autobarem. La falta de la justificació del pagament de la taxa determina l'exclusió de l'aspirant.   
La sol·licitud pot omplir-se manualment o amb mitjans informàtics. Per a això, el model de sol·licitud pot obtindre's en la pàgina web de la Conselleria de Sanitat: www.san.gva.es. Omplir la sol·licitud per mitjans informàtics no eximeix de presentar-la de la manera en què s'indica en els paràgrafs següents.  
Les sol·licituds poden entregar-se a la seu de la Conselleria de Sanitat, en les direccions territorials de les províncies d'Alacant, Castelló i València i en els altres òrgans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas de presentar la sol·licitud per correu certificat, ha d'anar en un sobre obert per tal que la segelle i date el funcionari de correus abans de certificar-la, i s'ha d'adreçar al director general de Farmàcia i Productes Sanitaris, al carrer del Misser Mascó, 31, de València, codi postal 46913.  
Els sol·licitants han de fer l'autobaremació dels mèrits d'acord amb el que estableix el Decret 198/2003, de 3 d'octubre, en l'imprés d'autobaremació. No es tenen en consideració els mèrits al·legats o acreditats després d'acabar el termini de presentació de les sol·licituds.  
Els mèrits computables en el procediment d'adjudicació de les autoritzacions de les noves oficines de farmàcia són els obtinguts per cada participant fins a la data de la publicació d'esta resolució en el Diari Oficial de la Generalitat Valenciana.  
Els farmacèutics peticionaris assumeixen com a vàlida la pròpia autobaremació amb caràcter general, llevat que hi haja un error aritmètic o que siga modificada per la comissió de baremació.  
Tercera  
El termini de presentació de sol·licituds és de vint dies hàbils, comptadors des de l'endemà de la publicació d'esta resolució en el Diari Oficial de la Generalitat Valenciana.  
Les sol·licituds s'han de presentar necessàriament amb la documentació següent:  
a) Títol de llicenciat en Farmàcia, resguard o certificació acreditativa, de data anterior a la sol·licitud.  
b) Justificació amb documents que acredite els mèrits i les circumstàncies al·legats d'acord amb els criteris de selecció establits en el Decret 198/2003, de 3 d'octubre. Per a la justificació de l'exercici professional, a més de l'Informe de Vida Laboral, que demanarà la comissió de baremació a la Tresoreria General de la Seguretat Social, s'ha d'aportar un certificat emés per l'administració sanitària o els col·legis oficials de farmacèutics, en el cas de farmacèutics titulars d'una oficina de farmàcia, i contractes de treball o certificats emesos per organismes públics en el cas d'exercici professional distint. Si l'exercici professional en una oficina de farmàcia s'ha fet en municipis amb una població inferior a 800 habitants, s'ha d'aportar, a més, una certificació del padró municipal anual referent a cada un dels anys en què es pretenga comptabilitzar esta circumstància.  
c) Document nacional d'identitat.  
d) Exemplar per a l'administració del justificant del pagament de les taxes.  
Esta documentació s'ha d'aportar original o ben compulsada o autenticada, i s'ha de presentar ordenada i numerada segons l'orde en què se citen els mèrits en l'autobarem, en un sobre tancat, previst per a això, que es facilitarà junt amb la sol·licitud de participació en el procediment d'autorització de noves oficines de farmàcia i l'autobaremació.  
La participació en el procediment comporta l'autorització expressa per part del sol·licitant a la comissió de baremació per a demanar a la Tresoreria General de la Seguretat Social l'Informe de Vida Laboral que acredite la seua experiència professional.  
Quarta  
En el cas d'optar per la realització de la prova escrita, el sol·licitant ha d'indicar-ho en el full de sol·licitud. No es permet l'accés a la prova escrita dels sol·licitants que no hagen indicat expressament en el full de sol·licitud que opten per fer-la.  
La prova escrita es farà de la manera establida en l'article 2.8 del Decret 198/2003, de 3 d'octubre, i versarà sobre el temari específic que ha sigut publicat en el Diari Oficial de la Generalitat Valenciana número 4.634, de data 20 de novembre de 2003.  
Els sol·licitants amb discapacitat que opten per la realització de la prova escrita, poden sol·licitar les adaptacions necessàries per a fer-la en el moment de la sol·licitud, detallant amb claredat el tipus d'adaptació necessària.  
La prova escrita se celebrarà a partir del dia 31 de maig de 2006. La data, l'hora i el lloc per a fer-la es publicaran en el Diari Oficial de la Generalitat Valenciana, almenys una setmana abans.  
La prova escrita l'avalua la comissió de baremació i la puntuació obtinguda s'incorpora d'ofici per al còmput junt amb els altres mèrits acreditats per cada sol·licitant.  
Quinta  
La comissió de baremació està composta pels membres següents:  
Comissió de baremació  
. President: José E. Clérigues Belloch  
. Vicepresident: Julio Muelas Tirado  
. Secretari: Antonio Gordillo Fernández  
. Rafael Espuch Llaneras, representant del Col·legi Oficial de Farmacèutics de la província d'Alacant. Substituta: Fe M. Ballestero Ferrer  
. Asunción Vicente Valls, representant del Col·legi Oficial de Farmacèutics de la província de Castelló. Substituta: Clotilde Adell Simó  
. M. Teresa Guardiola Chorro, representant del Col·legi Oficial de Farmacèutics de la província de València. Suplent: Juan Taberner Ginés  
. Paz Arviza Valverde, representant de la Conselleria de Sanitat  
. Ascensión Cabo Iranzo, representant de la Conselleria de Sanitat.   
. Carmen García Heredia, representant de la Conselleria de Sanitat  
. M. José Fito Peris, representant de la Conselleria de Sanitat  
. María Navarro Gosalvez, representant de la Conselleria de Sanitat  
Suplents dels representants de la Conselleria de Sanitat:  
. Inmaculada Barrachina Juan  
. Encarna Constant Cano  
. Manuel Genés Suesta  
. Joaquín Andani Cervera  
Comissió de treball  
. Marta María Carrasco Martínez, representant del Col·legi Oficial de Farmacèutics de la província d'Alacant. Substituta: M. José Tello Montoliu  
. Vicenta Climent Gregori, representant del Col·legi Oficial de Farmacèutics de la província de Castelló. Sustitut: Sergio Marco Peiró  
. Juan Salmerón Mirón, representant del Col·legi Oficial de Farmacèutics de la província de València. Substituto: Elena Usach Rodrilla  
. Enrique Soler Company, representant de la Societat Valenciana de Farmàcia Hospitalària. Suplent: Pedro García Salom  
. M. Nuria de la Muela Gil, representant de la Universitat Cardenal Herrera-CEU. Suplent: Pedro Alemán López  
. Carlos Ortega de los Mártires, representant de l'Associació Fòrum Farmacèutic. Suplent: Juan Roquet Jalmar  
. Vicente Paya Serrer, representant de la Confederació Empresarial d'Oficines de Farmàcia. Suplent: Beatriz Poyatos Pérez  
. José Pascual Navarro Cayuelas, representant de l'Associació d'Empresaris Farmacèutics Costa Blanca. Suplent: Paulino Grediaga Gil  
. Emilio Vera Díaz, representant de l'Associació de Farmacèutics Adjunts, Substituts i Regents. Suplent: Rafael Medina Almerich  
. Vicente Escuin Palop, representant de la Universitat de València  
. Jordi Mañes Vinuesa, representant de la Facultat de Farmàcia de la Universitat de València  
Representants de la Conselleria de Sanitat:  
. Antonio Boada Gordon  
. Agustín Vidal Alamar  
. Victor Lozano Salvador  
. Juan Carlos Albiach Domingo  
. Juan Francisco Tosca Torres  
. Carlos Lopez Piñol  
. Carlos Martinez Blanco  
. Rosa Moreno Alfonso  
Suplents dels representants de la Conselleria de Sanitat:  
. Eduardo Bou de Miguel  
. Augusto Caridad Monfort  
. Nieves Grau Martínez  
. Carlos Burriel de San Vicente  
. Begoña Montolio Doñate  
. Juan Antonio Fos Ibañez  
El president de la comissió de baremació serà substituït pel vicepresident o la persona que designe entre els representants de la Conselleria de Sanitat en la comissió de baremació.  
El vicepresident serà substituït per la persona que designe entre els representants de la Conselleria de Sanitat en la comissió de baremació.  
La comissió de treball, que assistirà la comissió de baremació, pot dividir-se al seu torn en subcomissions de treball.  
El funcionament de la comissió de baremació s'ha d'adaptar al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, excepte en el que estableix esta convocatòria i en les normes pròpies de funcionament que establisca la comissió.  
Els membres de la comissió de baremació i de la comissió de treball estan sotmesos al que disposa l'article 28 de la Llei 30/1992, de 26 de novembre, esmentada adés, i han de comunicar a la comissió de baremació si es dóna alguna de les circumstàncies previstes en este article.  
Els membres de la comissió de baremació i de la comissió de treball són responsables del compliment estricte de les bases de la convocatòria i del manteniment de la confidencialitat de totes les dades que coneguen pel seu càrrec.  
Esta resolució es publica en el Diari Oficial de la Generalitat Valenciana d'acord amb el que estableix l'article 6 del Decret 149/2001, de 5 d'octubre, del Govern Valencià, pel qual establix el procediment d'autorització de noves oficines de farmàcia.  
Contra esta resolució pot interposar-se un recurs d'alçada davant el secretari autonòmic per a l'Agència Valenciana de Salut, en el termini d'un mes, comptador a partir de l'endemà de la data de la publicació en el Diari Oficial de la Generalitat Valenciana.  
València, 30 de març de 2006.. El director general de Farmàcia i Productes Sanitaris: José Luis Gomis Gavilán.